**บทที่ 5**

**สรุป อภิปรายผล และข้อเสนอแนะ**

ดดดดดดดการศึกษาวิจัยเรื่อง “พฤติกรรมนักท่องเที่ยวกับกิจกรรมในการท่องเที่ยวเชิงอาหารและแนวทางในการพัฒนาการท่องเที่ยวเชิงอาหาร” มีวัตถุประสงค์เพื่อศึกษาพฤติกรรมนักท่องเที่ยวในการท่องเที่ยวเชิงอาหาร เพื่อศึกษารูปแบบกิจกรรมการท่องเที่ยวเชิงอาหาร ศึกษาพฤติกรรมของนักท่องเที่ยวกับกิจกรรมในการท่องเที่ยวเชิงอาหาร และศึกษาแนวทางในการพัฒนาการจัดการท่องเที่ยวเชิงอาหาร ผู้วิจัยได้ทำการเก็บข้อมูลจากกลุ่มตัวอย่างโดยใช้แบบสอบถาม กลุ่มตัวอย่างที่ใช้ในการทำวิจัยครั้งนี้คือ นักท่องเที่ยวชาวไทย จำนวน 400 คน จากการสุ่มตัวอย่างแบบสะดวก (Convenience Sampling) และใช้แบบสอบถามเป็นเครื่องมือในการเก็บรวบรวมข้อมูลแล้วนำข้อมูลที่ได้มาวิเคราะห์เพื่อหาค่าความถี่ ค่าร้อยละ ค่าเฉลี่ย และค่าเบี่ยงเบนมาตรฐานของข้อมูล และสถิติที่ใช้ในการทดสอบสมมติฐานเพื่อศึกษาความสัมพันธ์

**สรุปผลการวิจัย**

สรุปผลการวิจัยแบ่งแบบสอบถามออกเป็น 5 ส่วน

 **1. ข้อมูลทั่วไปของผู้ตอบแบบสอบถาม**

จากการศึกษาพบว่า นักท่องเที่ยวชาวไทยส่วนใหญ่เป็นเพศหญิง มากกว่าเพศชาย โดยมีเพศหญิงมีจำนวน 294 คน คิดเป็นร้อยละ 73.5 และเป็นเพศชายมีจำนวน 106 คน คิดเป็นร้อยละ 26.5

อายุของนักท่องเที่ยวชาวไทย พบว่า ส่วนใหญ่อยู่ระหว่าง 15-25 ปี มีจำนวน 245 คน คิดเป็นร้อยละ 61.3 รองลงมาอายุอยู่ระหว่าง 36-45 ปี จำนวน 47 คน คิดเป็นร้อยละ 11.8 อายุระว่าง 26-35 ปีจำนวน 44 คน คิดเป็นร้อยละ 11.0 อายุระหว่าง 46-55 ปีจำนวน 44 คน คิดเป็นร้อยละ 11.0 และอายุตั้งแต่ 56 ขึ้นไป จำนวน 20 คน คิดเป็นร้อยละ 5.0

อาชีพของนักท่องเที่ยวชาวไทย พบว่า ส่วนใหญ่ของนักท่องเที่ยวจะเป็นกลุ่มนักศึกษา จำนวน 238 คน คิดเป็นร้อยละ 59.5 รองลงมาเป็นอาชีพข้าราชการและพนักงานของรัฐ จำนวน 78 คน คิดเป็นร้อยละ 19.5 อาชีพธุรกิจส่วนตัว จำนวน 47 คน คิดเป็นร้อยละ 11.8 อาชีพพนักงานบริษัท จำนวน 22 คน คิดเป็นร้อยละ 5.5 และไม่ได้ประกอบอาชีพใดๆ เลย จำนวน 15 คน คิดเป็นร้อยละ 3.8

ดดดดดดดดรายได้ของนักท่องเที่ยวชาวไทย พบว่า ส่วนใหญ่จะมีรายได้ต่ำกว่า 10,000 บาท จำนวน 232 คน คิดเป็นร้อยละ 58.0 รองลงมารายได้อยู่ระหว่าง 20,001-30,000 บาท จำนวน 74 คน คิดเป็นร้อยละ 18.5 รายได้อยู่ระหว่าง 10,001-20,000 บาท จำนวน 63 คน คิดเป็นร้อยละ 17.3 และมีรายได้มากกว่า 30,001ขึ้นไป จำนวน 25 คน คิดเป็นร้อยละ 6.3

การศึกษาของนักท่องเที่ยวชาวไทย พบว่า ส่วนใหญ่มีระดับการศึกษาปริญญาตรี จำนวน 271 คน คิดเป็นร้อยละ 67.8 รองลงมาการศึกษาต่ำกว่าระดับปริญญาตรี จำนวน 91 คน คิดเป็น

ร้อยละ 22.8 การศึกษาระดับปริญญาโทจำนวน 37 คน คิดเป็นร้อยละ 9.3 และการศึกษาระดับปริญญาเอก จำนวน 1 คน คิดเป็นร้อยละ 0.3

**ส่วนที่ 2 ผลการวิเคราะห์พฤติกรรมของนักท่องเที่ยวในการเดินทางท่องเที่ยว**

**เชิงอาหาร**

จากการศึกษาพบว่า

1. ระยะเวลาในการเดินทางท่องเที่ยวแต่ละครั้ง พบว่า นักท่องเที่ยวส่วนใหญ่ใช้ระยะเวลาในการเดินทางท่องเที่ยวอยู่ระหว่าง 1-2 วัน (**=** 3.71) รองลงมาเป็นระยะเวลา 3-4 วัน (**=** 3.22) ระยะเวลา 5-6 (**=** 2.37) และ ระยะเวลา 7 วันขึ้นไป (**=** 1.92) ตามลำดับ

2. วัตถุประสงค์ในการเดินทางท่องเที่ยวของนักท่องเที่ยว พบว่า นักท่องเที่ยวเดินทางท่องเที่ยวโดยมีวัตถุประสงค์ส่วนใหญ่เพื่อการไปพักผ่อน (**=** 4.31) รองลงมาเดินทางท่องเที่ยวโดยมีวัตถุประสงค์เพื่อไปเยี่ยมญาติ (**=** 3.57) เดินทางโดยมีวัตถุประสงค์เพื่อไปเข้าร่วมงานประชุมสัมมนา (**=** 2.32) และเดินทางโดยมีวัตถุประสงค์ทำธุรกิจ (**=** 2.20) ตามลำดับ

3. อาหารไทยที่นักท่องเที่ยวชอบรับประทานเมื่อเดินทางท่องเที่ยว พบว่า นักท่องเที่ยวส่วนใหญ่เลือกรับประทานอาหารไทยของภาคกลาง (**=** 4.22) รองลงมาเลือกรับประทานอาหารไทยภาคตะวันออกเฉียงเหนือ (**=** 3.80) นักท่องเที่ยวเลือกรับประทานอาหารภาคเหนือและภาคใต้ (**=** 3.18)

4. ความถี่ในการรับประทานอาหารไทยของนักท่องเที่ยว พบว่า นักท่องเที่ยวส่วนใหญ่รับประทานอาหารไทยทุกครั้งที่เดินทางไปท่องเที่ยว (**=** 4.31) รองลงมานักท่องเที่ยวมีความถี่ในการรับประทานอาหารไทย 5-6 ครั้งต่อสัปดาห์ (**=** 3.37) ความถี่ในการรับประทานอาหารไทย 1-2 ครั้งต่อสัปดาห์ (**=** 3.27)และความถี่ในการรับประทานอาหารไทย 3-4 ครั้งต่อสัปดาห์ (**=** 3.22) ตามลำดับ

5. ค่าใช้จ่ายในการรับประทานอาหารไทยต่อมื้อเมื่อเดินทางไปท่องเที่ยว พบว่า นักท่องเที่ยวใช้จ่ายเกี่ยวกับการรับประทานอาหารไทยส่วนใหญ่น้อยกว่า 100 บาทต่อมื้อ (**=** 3.71) รองลงมาจ่ายค่าอาหารไทยอยู่ระหว่าง 100-500 บาทต่อมื้อ (**=** 3.48) จ่ายค่าอาหารไทยอยู่ระหว่าง 500-1,000 บาทต่อมื้อ (**=** 2.55) จ่ายค่าอาหารไทยอยู่ระหว่าง 1,501 บาทขึ้นไปต่อมื้ออาหาร (**=** 2.09) และจ่ายค่าอาหารไทยอยู่ระหว่าง 1,001-1,500 บาทต่อมื้อ (**=** 2.07)

6. เหตุผลที่นักท่องเที่ยวเลือกตัดสินใจรับประทานอาหารไทยเมื่อเดินทางไปท่องเที่ยว พบว่า อาหารไทยมีรสชาติอร่อย (**=** 4.49) รองลงมาเลือกรับประทานอาหารไทยเพราะมีราคาที่ไม่แพงเกินไป (**=** 4.17) อาหารไทยมีความเป็นเอกลักษณ์ ที่ชัดเจน (**=** 4.16) อาหารไทยมีความหลากหลายของชนิดอาหารให้เลือกรับประทาน (**=** 4.10) และนักท่องเที่ยวเลือกรับประทานอาหารไทยโดยเลือกจากสถานที่และบรรยากาศของร้าน (**=** 3.85) ตามลำดับ

7. ช่วงเวลาที่นักท่องเที่ยวเลือกรับประทานอาหารไทย พบว่า นักท่องเที่ยวส่วนใหญ่จะเลือกรับประทานอาหารไทยในมื้ออาหารกลางวัน (**=** 4.15) รองลงมาเป็นช่วงมื้ออาหารเย็น (**=** 4.12) เลือกรับประทานช่วงมื้ออาหารเช้า (**=** 3.85) และเลือกรับประทานอาหารไทยในมื้ออาหารมื้อดึก (หลัง 21.00 น.) (**=** 2.51) ตามลำดับ

**ส่วนที่ 3 ผลการวิเคราะห์การเลือกรูปแบบกิจกรรมการท่องเที่ยวเชิงอาหารของนักท่องเที่ยว**

ดดดดดดดดจากการศึกษาพบว่า นักท่องเที่ยวชาวไทยส่วนใหญ่จะเลือกกิจกรรมการท่องเที่ยวเชิงอาหารเกี่ยวกับการชิมอาหาร (**=** 3.36) รองลงมาเลือกกิจกรรมการรับประทานอาหารไทยในรูปแบบไทยแท้ (**=** 3.22) กิจกรรมการเยี่ยมชมกิจกรรมการผลิตอาหาร (**=** 2.93) กิจกรรมการเรียนทำอาหาร (**=** 2.56) และการซื้อทัวร์ท่องเที่ยวเกี่ยวกับอาหาร (**=** 2.20) ตามลำดับ

**ส่วนที่ 4 ผลการวิเคราะห์แรงจูงใจของนักท่องเที่ยวในการเลือกเดินทางท่องเที่ยวเชิงอาหาร**

ดดดดดดดดจากการศึกษาพบว่า แรงจูงใจที่ทำให้นักท่องเที่ยวชาวไทยเลือกเดินทางท่องเที่ยวเชิงอาหารส่วนใหญ่คือรสชาติของอาหารไทย (**=** 4.32) รองลงมาเป็นแรงจูงใจที่เกิดจากสถานที่และบรรยากาศของร้านอาหาร (**=** 4.02) แรงจูงใจที่เกิดจากราคาสำหรับการท่องเที่ยวเชิงอาหาร (**=** 3.99) แรงจูงใจที่เกิดจากชนิดของอาหารที่มีความหลากหลาย (**=** 3.93) แรงจูงใจที่เกิดจากการให้บริการของผู้ให้บริการในร้านอาหาร (**=** 3.86) แรงจูงใจที่เกิดจากเครื่องปรุงรสชาติของอาหารที่มีความหลากหลาย (**=** 3.83) แรงจูงใจที่เกิดจากการโฆษณาอาหารผ่านสื่อสังคมออนไลน์ (**=** 3.61) และแรงจูงใจที่เกิดจากอุปกรณ์ที่ใช้ในการปรุงอาหาร (**=** 5.59) ตามลำดับ

**ส่วนที่ 5 ผลการทดสอบสมมติฐาน**

 ***สมมติฐานที่ 1 : ข้อมูลพื้นฐานที่แตกต่างกันจะทำให้นักท่องเที่ยวเลือกรูปแบบกิจกรรมการท่องเที่ยวเชิงอาหารแตกต่างกัน***

จากการทดสอบสมมติฐานพบว่า

 เพศที่**ต่างกัน**จะเลือกรูปแบบการท่องเที่ยวเชิงอาหาร **ไม่แตกต่างกัน** ที่ระดับนัยสำคัญที่ 0.05

 อายุที่**ต่างกัน**จะเลือกรูปแบบการท่องเที่ยวเชิงอาหาร**แตกต่างกัน** ได้แก่ กิจกรรมการเยี่ยมชมการผลิตอาหาร กิจกรรมการชิมอาหาร และกิจกรรมการรับประทานอาหารในรูปแบบไทยแท้ที่ระดับนัยสำคัญ 0.05 นอกจากนี้อายุที่ **แตกต่างกัน** นักท่องเที่ยวยังเลือกรูปแบบกิจกรรมการท่องเที่ยวเชิงอาหาร ได้แก่ กิจกรรมด้านการเรียนการทำอาหาร และกิจกรรมการซื้อทัวร์ท่องเที่ยวเกี่ยวกับอาหาร **ไม่แตกต่างกัน** ที่ระดับนัยสำคัญ 0.05

 อาชีพที่**ต่างกัน**จะเลือกรูปแบบการท่องเที่ยวเชิงอาหาร**แตกต่างกัน** ได้แก่ กิจกรรมการชิมอาหาร และกิจกรรมการเรียนการทำอาหารที่ระดับนัยสำคัญ 0.05 นอกจากนี้ยังพบว่าอาชีพที่**แตกต่างกัน** นักท่องเที่ยวยังเลือกรูปแบบกิจกรรมการท่องเที่ยวเชิงอาหาร ได้แก่ กิจกรรมการเยี่ยมชมการผลิตอาหาร กิจกรรมการรับประทานอาหารในรูปแบบไทยแท้ และกิจกรรมการซื้อทัวร์ท่องเที่ยวเกี่ยวกับอาหาร **ไม่แตกต่างกัน** ที่ระดับนัยสำคัญ 0.05

รายได้ที่**ต่างกัน**จะเลือกรูปแบบการท่องเที่ยวเชิงอาหาร **แตกต่างกัน** ได้แก่ กิจกรรมการเยี่ยมชมการผลิตอาหาร กิจกรรมการชิมอาหาร และกิจกรรมการซื้อทัวร์ท่องเที่ยวเกี่ยวกับอาหารที่ระดับนัยสำคัญ 0.05 ในส่วนนักท่องเที่ยวที่มีรายได้ที่ **แตกต่างกัน** จะเลือกกิจกรรมการท่องเที่ยวเชิงอาหาร ได้แก่ กิจกรรมการรับประทานอาหารในรูปแบบไทยแท้ และกิจกรรมด้านการเรียนการทำอาหาร **ไม่แตกต่างกัน** ที่ระดับนัยสำคัญ 0.05

การศึกษาที่ **ต่างกัน** นักท่องเที่ยวจะเลือกรูปแบบการท่องเที่ยวเชิงอาหาร **ไม่แตกต่างกัน**

***สมมติฐานที่ 2 : พฤติกรรมนักท่องเที่ยวที่มีความสัมพันธ์กับเลือกรูปแบบกิจกรรมการท่องเที่ยวเชิงอาหารของนักท่องเที่ยว***

ดดดดดดดดพฤติกรรมนักท่องเที่ยวของนักท่องเที่ยวมีความสัมพันธ์กับกับการเลือกรูปแบบกิจกรรมการท่องเที่ยวเชิงอาหาร ที่ระดับนัยสำคัญทางสถิติ 0.01

**อภิปรายผลการวิจัย**

ดดดดดดดดจากการศึกษาวิจัยเรื่อง“พฤติกรรมนักท่องเที่ยวกับกิจกรรมในการท่องเที่ยวเชิงอาหารและแนวทางในการพัฒนาการท่องเที่ยวเชิงอาหาร” พบว่าพฤติกรรมโดยทั่วไปของนักท่องเที่ยวส่วนใหญ่จะใช้ระยะเวลาในการเดินทางท่องเที่ยวแต่ละครั้งอยู่ระหว่าง 1-2 วัน โดยมีวัตถุประสงค์ในการเดินทางจะเป็นการไปเที่ยวเพื่อพักผ่อน และเลือกรับประทานอาหารของภาคกลาง ซึ่งมีความถี่ในการรับประทานอาหารไทยทุกครั้งที่เดินทางท่องเที่ยว โดยเสียค่าใช้จ่ายในการรับประทานอาหารต่อมื้อน้อยกว่า 100 บาท เหตุผลที่นักท่องเที่ยวเลือกตัดสินใจรับประทานอาหารไทยเมื่อเดินทางท่องเที่ยวเพราะอาหารไทยมีรสชาติอร่อย ช่วงเวลาที่เลือกรับประทานอาหารไทยมากที่สุด คือ มื้ออาหารกลางวัน สอดคล้องกับงานวิจัยของ เบญญาภา อยู่โพธิ์ทอง และ ศาสตราจารย์ ดร.สมบัติ กาญจนกิจ (2560)ได้ศึกษาวิจัยเรื่องพฤติกรรมและความพึงพอใจของนักท่องเที่ยวนานาชาติกับอาหารไทยริมบาทวิถี กรุงเทพมหานคร ผลวิจัยพบว่า นักท่องเที่ยวมีการตัดสินใจในการรับประทานอาหารไทยริมบาทวิถีด้วยตนเองมากที่สุด ด้านความพึงพอใจของนักท่องเที่ยวนานาชาติ เกี่ยวกับอาหารไทยริมบาทวิถี กรุงเทพมหานคร อยู่ในระดับมากทุกด้าน ได้แก่ ด้านอาหาร และรสชาติ ด้านการบริการ ด้านผู้ขาย ด้านสถานที่ และบรรยากาศ ด้านอุปกรณ์ และเครื่องปรุง ตามลำดับ

ผลการศึกษาเกี่ยวกับรูปแบบกิจกรรมการท่องเที่ยวเชิงอาหารของนักท่องเที่ยว พบว่า นักท่องเที่ยวชาวไทยเลือกกิจกรรมการชิมอาหาร รองลงมาเป็นกิจกรรมการรับประทานอาหารแบบไทยแท้ กิจกรรมการเชี่ยมชมการผลิตอาหาร กิจกรรมการเรียนการทำอาหาร และเลือกกิจกรรมซื้อทัวร์ท่องเที่ยวเกี่ยวกับอาหารเป็นลำดับสุดท้าย

สำหรับการศึกษาเกี่ยวกับแรงจูงใจของนักท่องเที่ยวชาวไทยในการเลือกเดินทางท่องเที่ยวเชิงอาหาร พบว่านักท่องเที่ยวเลือกเดินทางท่องเที่ยวเชิงอาหารเพราะรสชาติของอาหารไทยมีความอร่อย รองลงมาเป็นเรื่องของสถานที่และบรรยากาศของร้านอาหาร นอกจากนี้ยังมาจากราคาของอาหารที่ไม่แพงจนเกินไป สอดคล้องกับงานวิจัยของ เบญญาภา อยู่โพธิ์ทอง และ ศาสตราจารย์ ดร.สมบัติ กาญจนกิจ (2560) ได้ศึกษาวิจัยเรื่องพฤติกรรมและความพึงพอใจของนักท่องเที่ยวนานาชาติกับอาหารไทยริมบาทวิถี กรุงเทพมหานคร ผลการศึกษาพบว่า นักท่องเที่ยวมีการตัดสินใจในการรับประทานอาหารไทยริมบาทวิถีด้วยตนเองมากที่สุด ด้านความพึงพอใจของนักท่องเที่ยวนานาชาติ เกี่ยวกับอาหารไทยริมบาทวิถีกรุงเทพมหานครอยู่ในระดับมากทุกด้าน ได้แก่ ด้านอาหาร และรสชาติ ด้านการบริการ ด้านผู้ขาย ด้านสถานที่ และบรรยากาศ ด้านอุปกรณ์ และเครื่องปรุง

**แนวทางในการพัฒนาการท่องเที่ยวเชิงอาหาร**

ดดดดดดดดจากการศึกษาวิจัยเรื่อง“พฤติกรรมนักท่องเที่ยวกับกิจกรรมในการท่องเที่ยวเชิงอาหารและแนวทางในการพัฒนาการท่องเที่ยวเชิงอาหาร” สามารถนำผลจากการวิจัยมาสรุปเป็นแนวทางการพัฒนาการท่องเที่ยวเชิงอาหาร ดังต่อไปนี้

1. การจัดโปรแกรมการท่องเที่ยวเชิงอาหารควรจัดให้โปรแกรมการท่องเที่ยวมีระยะเวลาประมาณ 1-2 วัน และควรจัดให้มีการได้ชิมอาหารไทยที่มีรสชาติอร่อยตามภูมิภาคของอาหารไทย โดยจัดไว้ในช่วงมื้ออาหารกลางวัน

2. ในการจัดโปรแกรมการท่องเที่ยวเชิงอาหารควรมีการให้นักท่องเที่ยวได้ทดลองทำอาหารด้วยตัวเอง โดยอาจจะเลือกร้านอาหารที่มีบรรยากาศที่ดีเหมาะกับอาหารที่ได้ทดลองทำ

3. ในส่วนของร้านอาหารที่จะเปิดเป็นแหล่งท่องเที่ยวเชิงอาหารก็ควรที่จะมีการจัดตกแต่งร้านให้มีบรรยากาศที่ดี และราคาอาหารควรมีราคาที่เหมาะสมกับวัตถุดิบที่นำมาใช้ ไม่ควรแพงเกินไป และร้านอาหาร ควรมีจุดบริการที่จะให้นักท่องเที่ยวได้ทดลองทำอาหารรับประทานเอง ในบางรายการอาหาร เช่น ส้มตำ โดยควรที่จะเลือกในมื้ออาหารกลางวัน

4. สำหรับบริษัทนำเที่ยวที่จัดการท่องเที่ยวเชิงอาหารควรที่จะมีการให้นักท่องเที่ยวได้ทำกิจกรรม ดังต่อไปนี้ กิจกรรมการชิมอาหาร กิจกรรมการรับประทานอาหารแบบไทยแท้ กิจกรรมการเชี่ยมชมการผลิตอาหาร กิจกรรมการเรียนทำอาหาร เป็นต้น เพราะกิจกรรมเหล่านี้ถือเป็นสิ่งดึงดูดใจที่ทำให้นักท่องเที่ยวเดินทางท่องเที่ยวเชิงอาหาร

**ข้อเสนอแนะ**

ดดดดดดดดจากการศึกษาวิจัยเรื่อง “พฤติกรรมนักท่องเที่ยวกับกิจกรรมในการท่องเที่ยวเชิงอาหารและแนวทางในการพัฒนาการท่องเที่ยวเชิงอาหาร” ผลที่ได้จากงานวิจัยนี้สามารถนำมาใช้ในการวางแผนโปรแกรมการท่องเที่ยวเชิงอาหารได้ และยังสามารถเป็นประโยชน์ต่อผู้ที่สนใจที่จะนำผลที่ได้นี้ไปวางแผนเกี่ยวกับการเปิดร้านขายอาหารไทยที่มีคุณภาพอาหารและคุณภาพการบริการสำหรับนักท่องเที่ยวชาวไทยได้

**ข้อเสนอแนะในการทำงานวิจัยครั้งต่อไป**

ควรทำการศึกษาวิจัยในเรื่อง เส้นทางการท่องเที่ยวเชิงอาหารในภูมิภาคต่างๆ ของประเทศไทยสำหรับนักท่องเที่ยวเชิงอาหาร และสำหรับนักท่องเที่ยวชาวต่างชาติที่ชอบทำกิจกรรมระหว่างการเดินทางท่องเที่ยวในประเทศไทย เช่น การเรียนทำอาหารไทย และเรียนรู้วัฒนธรรมไทย รวมถึงการศึกษาด้านการพัฒนาศักยภาพอาหารไทยที่แสดงถึงเอกลักษณ์ความเป็นไทย